**8. számú melléklet**

**Adatkezelési tájékoztató**

***a „GINOP - 5.3.6-17 kódszámú - Vállalati felelősségvállalás ösztönzése és állásfeltárás” című*** *kiemelt projekt keretében kezelt személyes adatokhoz*

*„Felelős Foglalkoztatói” alprojekt*

**Adatkezelő neve, elérhetőségei:** OFA Országos Foglalkoztatási Közhasznú Nonprofit Korlátolt Felelősségű Társaság (rövidített név: OFA Nonprofit Kft.; székhelye: 1036 Budapest, Lajos 80.; képviseli: Nagy Ádám ügyvezető igazgató; elérhetőségei: +36 1 555 2900; [info@ofa.hu](mailto:info@ofa.hu))

**Adatvédelmi tisztviselő:** dr. Nagy Anita (elérhetőségei:+36 20 626 2915; [adatvedelem@ofa.hu](mailto:adatvedelem@ofa.hu))

**A személyes adatok kezelésének célja:**

Napjainkban egyre többen ismerik fel a felelős foglalkoztatás és a társadalmi szerepvállalás szükségességét, valamint a benne rejlő lehetőségeket. A felelős foglalkoztató olyan eszközöket alkalmaz és tevékenységeket folytat, amelyek a munkavállalók elkötelezettségét és elégedettségét növeli. Fontosnak tartja a minőségi munkahelyek megteremtését, a család-barát hozzáállást, a közösségteremtést, a fejlődési és előrelépési lehetőségek biztosítását, a képzést és fejlesztést, a csapatépítést, az egészségmegőrzést, a helyi közösségek és az egész társadalom fejlődését egyaránt. A „GINOP - 5.3.6-17 kódszámú - Vállalati felelősségvállalás ösztönzése és állásfeltárás” című kiemelt projekt keretében kerül meghirdetésre a „Felelős Foglalkoztatói” alprojekt, amely nyomán megtörténik a szervezetek minősítési eljárásba és az „Év Felelős Foglalkoztatója 2021” pályázatba történő bevonása. A minősítés célja a fent említett értékeket képviselő munkáltatók kategorizálása, jó gyakorlataik bemutatása, a felelős foglalkoztatói attitűd fejlesztése. A minősítési eljárás, valamint a pályázat beadása a [felelosfoglalkoztato@ofa.hu](mailto:felelosfoglalkoztato@ofa.hu) e-mail címen, valamint a [www.felelosfoglalkoztato.hu](http://www.felelosfoglalkoztato.hu) weboldalon keresztül történik. A szervezetek pályázatot nyújthatnak be az „Év Felelős Foglalkoztatója 2022” cím elnyerésére. A pályázatok elbírálását követően ünnepélyes díjátadó rendezvény keretében történik a nyertes pályázatok kihirdetése.

A személyes adatok kezelése a projekt fentebb ismertetett céljainak megvalósítása érdekében történik.

**A kezelt személyes adatok kategóriái:** Azonosító, elérhetőségi adatok, képmás.

**Az adatkezelés jogalapja:**

* GDPR 6. cikk (1) bekezdés a) pontja: az érintett hozzájárulását adta személyes adatainak egy vagy több konkrét célból történő kezeléséhez.

Ezen jogalapra tekintettel a Társaság által történő adatkezelésre az érintettek előzetes tájékoztatáson alapuló, önkéntes, kifejezett hozzájárulása alapján kerül sor.

A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

* GDPR 6. cikk (1) bekezdés f) pontja: az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé. (Az érdekmérlegelési vizsgálat eredményét az Adatkezelő az érintett kérésére rendelkezésére bocsátja.)

**A személyes adatok tárolásának időtartama:** hozzájárulás visszavonásáig, de legfeljebba projekt befejezésétől számított 10 év.

**Érintettek köre:** A minősítésre/pályázatra jelentkező, a rendezvényen résztvevő munkáltatók képviselői, kapcsolattartói, munkavállalói, egyéb résztvevők.

**Az adatok védelmére tett technikai és szervezési intézkedések általános leírása:** Az adatok védelmére tett technikai és szervezési intézkedések az Adatkezelő hatályos adatvédelmi, adatkezelési szabályzata szerint történik. Az Adatkezelő a személyes adatokon a fentitől eltérő célból további adatkezelést nem kíván végezni, illetve a személyes adatokat nem továbbítja a jelen adatkezelési tájékoztatóban megjelölteken túl más harmadik felek részére.

**Hozzáféréssel rendelkezők köre:** A személyes adatokhoz az Adatkezelő szervezetén belül csak azon foglalkoztatottak jogosultak hozzáférni, akik a projekt lebonyolításával kapcsolatos feladatokat látnak el, illetőleg a vezető munkakört betöltő munkatársak.

Az Adatkezelő működésével összefüggésben, bizonyos esetekben más szervezetek is megismerhetnek személyes adatokat, szükséges lehet személyes adatokat más címzettekkel közölni.

A személyes adatokat megismerhetik:

* támogatáskezeléssel kapcsolatban különösen az irányító hatóság, közreműködő szervezet, foglalkoztatáspolitikáért felelős minisztérium,
* az adatkezelő által igénybe vett adatfeldolgozók,
* az uniós projektek megvalósításában közreműködő szervezetek/személyek (pl.: rendezvényszervező, szakértő),
* Magyar Államkincstár,
* a támogatás felhasználását ellenőrző szervezetek (pl.: Állami Számvevőszék, Európai Támogatásokat Auditáló Főigazgatóság, Kormányzati Ellenőrzési Hivatal, Európai Unió erre jogosult szervei),
* hatósági szervezetek (pl.: nyomozó hatóság, ügyészség).

**Adatfeldolgozók:**

A call-center üzemeltetését az alábbi adatfeldolgozó végzi:

* Callcomm Zrt.

(székhely: 4400 Nyíregyháza, Derkovits utca 119.; cégjegyzékszám: 15-10-040395)

Adatfeldolgozással érintett adatok köre: Azonosító, elérhetőségi, hanganyag tartalmával kapcsolatos adatok.

**Adatbázis/nyilvántartás neve:** A Felelős Foglalkoztatói alprojektadatbázisa

**Az adatok formátuma:** papíralapú, digitális

**Az adatok forrása:** A személyes adatok az előminősítési eljárásban részt vevő, valamint a pályázó cégek képviselőitől, kapcsolattartóitól, munkavállalóitól, rendezvények résztvevőitől származó adatok.

A személyes adatok valódiságáért, pontosságáért kizárólag az érintett tartozik felelősséggel. Az adatközlés hiányosságaiból, hibáiból származó következményekért az Adatkezelő nem vállal felelősséget.

**Az érintett adatvédelmi jogainak érvényesítése:** Az Adatkezelő számára fontos, hogy az érintettek megismerjék adatvédelmi jogaikat.

* Adatokhoz való hozzáférés joga:

Az érintett jogosult arra, hogy visszajelzést kapjon arra vonatkozóan, hogy személyes adatainak kezelése folyamatban van-e, megismerheti az adatkezelés lényeges körülményeit, továbbá a kezelt személyes adatokról másolatot kaphat.

* Adatok helyesbítéséhez való jog:

Amennyiben az érintett adatai megváltoztak, vagy hibásan kerültek rögzítésre, kérheti adatai helyesbítését, javítását, pontosítását.

* Adatok törlésének, kezelésének korlátozásának joga:

Az Adatkezelő az érintett kérelmére törli az érintettre vonatkozó személyes adatokat, amennyiben az alábbi indokok valamelyike fennáll:

* ha a személyes adat kezelése jogellenes;
* az érintett visszavonja az adatainak kezelésére vonatkozó hozzájárulását és az adatkezelésnek nincs más jogalapja;
* az adat hiányos vagy téves – és ez az állapot jogszerűen nem orvosolható –, feltéve, hogy a törlést törvény nem zárja ki;
* az adatkezelés célja megszűnt, vagy lejárt az adatkezelés időtartama;
* ha az érintett tiltakozik az adatkezelése ellen és az adatkezelésnek nincs más elsőbbséget élvező jogszerű oka;
* valamely jogszabály előírásának teljesítéséhez törölni szükséges;
* azt a bíróság vagy a Nemzeti Adatvédelmi és Információszabadság Hatóság elrendelte.
* Tiltakozás joga:

Az érintett tiltakozhat személyes adatának folyamatban lévő kezelése ellen és annak a továbbiakban történő megszüntetését kérheti jogszabályban meghatározott esetekben.

Az érintettek jogainak gyakorlásával kapcsolatos további részletes információk az Adatkezelő www.ofa.hu weboldalán található általános Adatkezelési tájékoztatójában érhetőek el:

<http://ofa.hu/files/kozhasznu/Adatkezelesi_tajekoztato.pdf>

**Jogorvoslati lehetőségek:** Az érintett a személyes adatainak Adatkezelő által történő kezelésével kapcsolatosan panaszt nyújthat be a Nemzeti Adatvédelmi és Információszabadság Hatóságnál (székhely: 1055 Budapest, Falk Miksa utca 9-11.; postacím: 1363 Budapest, Pf.: 9.; telefonszám: +36 1 391 1400; telefax: +36 1 391 1410; e-mail: [ugyfelszolgalat@naih.hu](mailto:ugyfelszolgalat@naih.hu)).

Jogellenes adatkezelés esetén polgári per kezdeményezhető a Polgári perrendtartásról szóló 2016. évi CXXX. törvény szerint hatáskörrel és illetékességgel rendelkező bíróság előtt.

**Az adatvédelmi tájékoztató módosítása:** Az Adatkezelő fenntartja a jogot, hogy amennyiben a kezelt adatok körében, az adatkezelés körülményeiben változás következik be, jelen adatkezelés tájékoztatót egyoldalúan módosítsa. A módosítás nem érintheti a jogszabályokban előírt adatkezelési és védelmi kötelezettségeket.

**További információk:** A pályázó felelős azért, hogy – az általános adatvédelmi rendelet előírásainak megfelelően – a pályázati dokumentációban feltüntetett további érintettek (a pályázó, tulajdonosainak nevében és érdekében eljáró más személyek, valamint foglalkoztatottjai) személyes adatainak a pályázó általi kezelése és az Adatkezelő számára történő rendelkezésre bocsátása megfelelő jogalappal és az érintettek megfelelő tájékoztatását követően történjék.

A személyes adatok kezelése tekintetében a főbb irányadó jogszabályok a természetes személyeknek a személyes adatok kezeléséről szóló Európai Parlament és a Tanács (EU) 2016/679 rendelete (GDPR), az információs önrendelkezési jogról és az információszabadságról szóló 2011. évi CXII. törvény (Infotv.).

Az alábbi táblázatok ismertetik az egyes adatkezelések során kezelt személyes adatok körét:

|  |  |  |  |  |  |  |  |
| --- | --- | --- | --- | --- | --- | --- | --- |
| **Előminősítési eljárásra történő jelentkezés** | | | | | | | |
| **Érintett** | **Adatkategória** | **Személyes adat** | **Adatkezelés célja** | **Adatkezelés jogalapja** | **Adatkezelés időtartama** | **Adat forrása** | **Kötelező-e az érintett adatszolgáltatása** |
| Az Év Felelős Foglalkoztatója pályázathoz tartozó előminősítési eljárásra jelentkező cégek képviselői, kapcsolattartói | Azonosító, elérhetőségi kapcsolattartói adatok | * név * képviselt cég neve * betöltött pozíció * e-mail cím * telefonszám | Az Év Felelős Foglalkoztatója pályázathoz tartozó előminősítési eljárás lefolytatása, az eljárás során történő kapcsolattartás. | Jogos érdek alapján\*    GDPR 6. cikk (1) bek. f) pont | Projekt vége + 10 év (Költségvetési támogatás esetén) | Pályázó cégektől | Nem, de az adatok megadása nélkül nem lehet jelentkezni az előminősítésre. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pályázatra történő jelentkezés** | | | | | | | |
| **Érintett** | **Adatkategória** | **Személyes adat** | **Adatkezelés célja** | **Adatkezelés jogalapja** | **Adatkezelés időtartama** | **Adat forrása** | **Kötelező-e az érintett adatszolgáltatása** |
| Az Év Felelős Foglalkoztatója pályázatra jelentkező cégek képviselői, kapcsolattartói | Azonosító, elérhetőségi kapcsolattartói adatok | * név * e-mail cím * telefonszám * beosztás | Az Év Felelős Foglalkoztatója pályázatra történő jelentkezéshez szükségesek a személyes adatok megadása kapcsolattartás céljából. | Jogos érdek alapján\*    GDPR 6. cikk (1) bek. f) pont | Projekt vége + 10 év (Költségvetési támogatás esetén) | Pályázó cégektől | Nem, de az adatok megadása nélkül nem lehet jelentkezni a pályázatra |

|  |  |  |  |  |  |  |  |
| --- | --- | --- | --- | --- | --- | --- | --- |
| **Az Év Felelős Foglalkoztatója Kiadvány** | | | | | | | |
| **Érintett** | **Adatkategória** | **Személyes adat** | **Adatkezelés célja** | **Adatkezelés jogalapja** | **Adatkezelés időtartama** | **Adat forrása** | **Kötelező-e az érintett adatszolgáltatása** |
| Az Év Felelős Foglalkoztatója pályázatra jelentkező cégek képviselői, kapcsolattartói, munkavállalói | Azonosító, elérhetőségi adatok | * név * képviselt cég neve * betöltött pozíció * e-mail cím * telefonszám * képviselő profilképe * a pályázó foglalkoztató mindennapjait bemutató fényképek | Az Év Felelős Foglalkoztatója pályázat keretében kiadásra kerülő Kiadványban történő megjelenés, a jó gyakorlatok bemutatása, népszerűsítése. | Hozzájárulás alapján    GDPR 6. cikk (1) bek. a) pont | Hozzájárulás visszavonásáig, de legfeljebb a projekt vége + 10 év (Költségvetési támogatás esetén) | Pályázó cégektől | Nem, de az adatok megadása nélkül nem szerepelhet a pályázó az OFA Év Felelős Foglalkoztatója éves kiadványában |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rendezvényen történő részvétel** | | | | | | | |
| **Érintett** | **Adatkategória** | **Személyes adat** | **Adatkezelés célja** | **Adatkezelés jogalapja** | **Adatkezelés időtartama** | **Adat forrása** | **Kötelező-e az érintett adatszolgáltatása** |
| Az Év Felelős Foglalkoztatója Díjátadó rendezvényre jelentkező | Azonosító, elérhetőségi adatok | - Név  - E-mail cím  - Telefonszám  - Képviselt szer-vezet neve és címe | Rendezvény szervezése céljából | Hozzájárulás alapján    GDPR 6. cikk (1) bek. a) pont | Hozzájárulás visszavonásáig, de legfeljebb a projekt vége + 10 év (Költségvetési támogatás esetén) | Közvetlenül az érintettől | Nem, de jelentkezés hiányában nem tudunk ellátást biztosítani a rendezvényen. |
| Az Év Felelős Foglalkoztatója Díjátadó rendezvényen részt vevő | Azonosító, elérhetőségi adatok | - Név  - E-mail cím (nem kötelező) | Az Év Felelős Foglalkoztatója Díjátadó rendezvényen történő részvétel igazolása | Jogos érdek alapján\*\*    GDPR 6. cikk (1) bek. f) pont | Projekt vége + 10 év (Költségvetési támogatás esetén) | Közvetlenül az érintettől | Igen |
| Az Év Felelős Foglalkoztatója Díjátadó rendezvényen részt vevő | Kép-, video-, hangfelvétel | Kép-, video-, hangfelvétel\*\*\* | Az Év Felelős Foglalkoztatója Díjátadó rendezvény dokumentálása | Hozzájárulás alapján    GDPR 6. cikk (1) bek. a) pont | Hozzájárulás visszavonásáig, de legfeljebb a projekt vége + 10 év (Költségvetési támogatás esetén) | Közvetlenül az érintettől | Nem |

\*Adatkezelő jogos érdeke, hogy az előminősítési eljárásra jelentkezőt/pályázót kijelölt kapcsolattartója útján folyamatosan el tudja érni. Az adatkezelés célja kapcsolattartás. A kapcsolattartói adatok csak a kapcsolattartás szempontjából lényeges adatokat tartalmaznak, a megadott adatok kifejezetten a pályázathoz kapcsolódó kommunikációra szolgálnak, ezáltal a kapcsolattartó alapvető jogait és szabadságait nem érinti aránytalanul. A kapcsolattartói adatokat a Felek vezetői, munkatársai feladatkörükben kezelhetik.

A rendezvényre történő jelentkezés során a személyes adatok megadásával az érintett önkéntes és kifejezett hozzájárulását adja ahhoz, hogy személyes adatait az Adatkezelő kezelje. Az Adatkezelő a rendezvényszervezés során külső vállalkozót/megbízottat vehet igénybe, amennyiben a külső vállalkozó/megbízott részére személyes adatok továbbítására kerül sor, erről az Adatkezelő az érintettet tájékoztatja.

\*\* Az Adatkezelőnek jogos érdeke a rendezvény hiteles dokumentálása, a rendezvényhez kapcsolódó kommunikáció biztosítása. Az érintett rendelkezésre bocsátott adatai szűk körűek, kizárólag a lényeges adatokat tartalmazzák, a megadott adatok kifejezetten azonosításra, utókommunikációra szolgálnak, ezáltal az érintett alapvető jogait és szabadságait az adatkezelés nem érinti aránytalanul.

\*\*\*A rendezvényen kép-, video-, hangfelvételek készülhetnek, melyek a rendezvények elszámolását alátámasztó dokumentációban, továbbá az utókommunikációban kerülnek felhasználásra. A belépéssel ezen felvételek elkészítéséhez kifejezett hozzájárulását adja, melyet bármikor visszavonhat. Amennyiben azonban nem szeretné, hogy a felvételeken a képmása, hangja felismerhető legyen, ezt a rendezvényre való belépéskor a szervezőknek jelezze, hogy gondoskodhassanak azok felvételeken való felismerhetetlenné tételéről. A nyilvános eseményekről, rendezvényekről tömegfelvétel elkészítéséhez és felhasználásához azonban nem szükséges hozzájárulás.